युरोपेली शास्त्रीय संगीत

युरोपेली शास्त्रीय संगीत छगू शास्त्रीय संगीत कला ख। थ्व पश्चिमी संस्कृतिया धार्मिक व धर्मनिरपेक्ष संगीतं उत्त्पत्ति जूगु वा उकिइ आधारित करिब ११गु शताब्दी निसें थौंतक्कया संगीतकला व संस्कृति ख। "Classical", The Oxford Concise Dictionary of Music, ed. Michael Kennedy, (Oxford, 2007), Oxford Reference Online. Retrieved July 23, 2007. थ्व संगीतया केन्द्रिय मापदण्ड करिब १५५० निसें १९००इ संहितावद्ध जुवन। थ्व कालयात कमन प्राक्टिस पिरियड धाइ। 

युरोपेली संगीतया मेमेगु संगीत स्वया पृथक पक्ष थ्व संगीतया १६गु शताब्दी निसें न्ह्यथंगु सांगीतिक संकेतन (musical notation) व्यवस्था ख। 

पाश्चात्य स्टाफ नोटेसनयात संगीतज्ञतयेसं संगीत प्रदर्शकयात पायेछि स्वरमान (Pitch),  सःगति (tempo) व मापक (meter), बीतः, थी-थी लय व संगीतया छगू भागयात पायेछि निष्पादन यायेत  छ्येलातःगु खनेदु। थुकिलिं इम्प्रोभाइजेसन व एद लिबितम ad libitum थें न्यागु सांगीतिक आलंकरणया संस्कृतियात म्हो जक्क थाय् ब्यु। थन्यागु संस्कृति गैह्र-युरोपेली शास्त्रीय संगीत, दसु भारतीय शास्त्रीय संगीत , जापानी शास्त्रीय संगीतय् व आधुनिक संगीतय् खनेदु। 

युरोपय् युरोपेली "शास्त्रीय संगीत" खँग्वःया छ्येला १९गु शताब्दीतक्क मजूगु खनेदु। थ्व ईले बाख निसें बिथोवेनतक्कया संगीतयात सुवर्ण युगया रुपय् नालेत थ्व खँग्वः छ्यलाहःगु ख। 
Rushton, Julian, Classical Music, (London, 1994), 10 

इतिहास
युरोपेली शास्त्रीय संगीतमध्यकालीन संगीत(476 – 1400)रिनेइसां संगीत(1400 – 1600)बारोक संगीत(1600 – 1760)युरोपेली शास्त्रीय संगीत इ(1730 – 1820)रोमान्टिक संगीत(1815 – 1910)२०गु शताब्दी(1900 – 2000)वर्तमान युरोपेली शास्त्रीय संगीत(1975 – present)

शास्त्रीय काल

पाश्चात्य संगीतया शास्त्रीय काल धाःगु करिब १७५० निसें १८२० तक्कया ई ख गुबलय् हेडन, मोजार्ट, बीथोभन व शुबर्ट दकलय् नांजाःपिं जीवित संगीतकार ख।

थ्व च्वसु १८गु शताब्दीया अन्त व १९गु शताब्दीया सुरुइ “शास्त्रीय संगीत”या बारेय् खः । खँग्वः “शास्त्रीय” प्रायः प्राचीन ग्रीस व रोमया कलायात संकेत यायेत छ्यली । थुकिया अर्थ तसकं नांजाःगु व सलंसः दँ लिपा लुमंकेगु गुगुं नं कलाया अर्थ नं वःगु दु । संगीतय् शास्त्रीय ई बारोक व रोमान्टिकवादया ईया दथुइ वइ ।

छुं कथं शास्त्रीय संगीत बारोक संगीतकारतय्गु संगीत स्वयां अप्वः धया थें सरल जुइ । आपालं ब्रोकन कर्ड छ्यला साधारण अकम्पनिमेन्त दुगु धुन दइ गुकियात “अल्बर्टी बास” धाइ। शास्त्रीय संगीतकारतय् निंतिं संगीतया फर्म तसकं महत्वपूर्ण जुइ। संगीतकारतेसं थःगु ज्या छगू धुन (थीम) तयाः न्ह्याकीगु व थ्व धुनयात थीथी कथं विकास याइगु जुइ। थ्व ज्याया निंतिं थीथी की तयेगु, फास्टं स्लो धुनय् हिलेगु, मेजरं माइनरय् हिलेगु वा माइनरं मेजरय् हिलेगु आदि ज्या जुइ।

संगीतय् शास्त्रीय कालया छुं नांजाःपिं संगीतकारत थथे दु-

 कार्ल फिलिप इमानुएल बाख (१७१४-१७८९)
 क्रिस्टोफ विलिबाल्ड ग्लुक (१७१४–१७८७)
 जोसेफ हेडन (१७३२–१८०९)
 लुइगी बोचेरिनि (१७४३–१८०५)
 मुजियो क्लेमेन्टि (१७५२–१८३२)
 वोल्फगांग अमाद्यूस मोजार्ट (१७५६–१७९१)
 जन लादिस्लाव दुसेक (१७६०–१८१२)
 लुडविग भ्यान बीथोभन (१७७०–१८२७)*
 फ्रान्ज शुबर्ट (१७९७–१८२८)*

बीथोभन व शुबर्ट क्लासिकल कालय् थःगु संगीत शुरुवात यात तर लिपा रोमान्टिक शैलीइ हिल।

लिधंसा

पुचः:संगीत